70 sena mill-ewwel dehra tal-Banda San Pawl fil-pubbliku Tagħrif miġbur minn Keith Muscat Fl-artiklu li deher fil-pubblikazzjoni li ħarġet għall-festa tas-sena l-oħra (2017), rajna kif bil-ħidma tal-Wisq Reverendu Kappillan Patri Ġann Franġisk Grima twaqqaf is-St Paul's Bav Club fl-1946. Rajna wkoll kif dan il-Każin sab sede u kompla jiżviluppa sakemm fil-21 ta' Marzu 1947, is-Segretarju informa lill-Kumissarju tal-Pulizija li fil-Każin kienet iffurmata banda u b'hekk is-Soċjeta' issa saret waħda filarmonika. L-istorja tagħna f'din il-pubblikazzjoni se tkompli propju minn hemm. Il-Kumitat, meta twaqqfet il-Banda San Pawl fl-1947, kien iffurmat hekk : Presidenti Onorarji: — W.R. Patri Ġann Franġisk Grima OFM. Baruni Victor Chappelle President: Dr.J Attard Montalto LLD Viċi President Lewis Borg Segretarju John Muscat Assistent Segretarju Peter Campbell Kaxxier Joseph Catania Assistent Kaxxier Anthonv Cassar Direttur Emmanuel Chetcuti Membri Vincent Dimech Ġamri Galea Benjamin Sammut Awditur Ġuże Murgo Surmast Direttur Mro. Fis-seduta li saret fil-Każin fit-30 ta' Marzu 1947 naraw kif il-Kumitat iddeċieda li jixtri l-istrumentatura tal-Banda mingħand is-Sur Lucia tal-Belt Valletta. Saru wkoll l-arranġamenti neċessarji sabiex is-Surmast Emanuele Gauci jkun jista' jabita fil-Każin meta' jkun hemm il-lezzjonijiet. Fil-laqgħa li saret fit-8 ta' Ġunju 1947 il-President Dr J Attard Montalto LLD u l-Kaxxier Joseph Catania intgħażlu mill-Kumitat sabiex jirrappreżentaw lill-Kumitat f'laqgħa tal-Każini li kellha ssir fl-Universita' Rjali ta' Malta, nhar l-14 ta' Ġunju 1947. Fl- istess laqgħa ġie deċiż ukoll li kull bandist li kien qiegħed jitgħallem kellu jħallas is-somma ta' 6 d fil-ġimgħa. 46 Festa Marija Addolorata, San Pawl il-Baħar Għall-festa li saret f'Lulju ta' dik is-sena nsibu li l-Każin ħallas l-ispejjeż tan-nar li kien jikkonsisti fi tlett elef biċċa musketterija, elfejn murtal tal-kulur u elf bomba. Dawn nħadmu minn Censu ta' Bistra flimkien ma xi nies oħra. IT-TIELET LAQGĦA ĠENERALI It-tielet Laqgħa Ġenerali saret fil-Każin nhar l-4 ta' Jannar 1948 u għaliha attendew 33 soċju. Il-Kumitat għas-sena 1948 ġie elett b'votazzjoni sigrieta u kien iffurmat hekk : President Onorarju W R Patri Ġann Franġisk Grima OFM Conv. President Dr. J. Attard Montalto LLD Viċi President Lewis Borg Segretarju Dr. George Muscat MD Asst. Kaxxier Anthonv Cassar Membri Ġanni Galea Midju Kirkop Dwardu Sammut Joseph Cuschieri Pawlu Chetcuti Giuseppe Briffa Joseph Busuttil L-ewwel laqgħa tal-Kumitat saret fil-Każin fl-4 ta' Frar 1948. Emanuele Gauci nħatar mill-Kumitat sabiex jirrappreżenta lill-Każin mal-Malta Band Clubs Association. Is-Surmast ġie nkarigat ukoll sabiex jixtri l-mużika għall-Banda. Ġamri Galea inħatar bħala Arkivista filwaqt li Pawlu Chetcuti ingħata l-inkarigu li jieħu ħsieb l-istrumentatura. Il-Kumitat f'din is-seduta iddeċieda li japplika għal Banka tal-Lottu. Fis-seduta li saret nhar it-28 ta' Settembru 1948, Joseph Catania inħatar bħala Segretarju minflok Dr George Muscat MD. Naraw ukoll li fl-4 ta' Lulju 1948 kienet saret fiera. Il-Banda San Pawl, fost il-ferħ tal-partitarji, għamlet l-ewwel servizz tagħha nhar il-25 ta' Lulju 1948, f'San Pawl il-Baħar fl-okkażżjoni tal-festa titulari. F'din l-okkażjoni l-Każin ġie ppreżentat b'bandalora sabiex tibqa tifkira ta' dan il-jum storiku. Kienet gurnata memorabbli għar-raħal ta' San Pawl il-Baħar u numru kbir ta' nies akkompanjaw il-marċ li beda mix-Xemxija u għadda minn bosta toroq tar-raħal. Dik is-sena il-Banda daqqet għall-ġimgħa sħieħa u għaddiet mit-toroq kollha tar-raħal, li dak iż-żmien kien ferm iżgħar milli hu Ilum. Il-Banda kienet iffurmata minn 70 jew 80 element li kienu kważi kollha minn San Pawl il-Baħar, Burmarrad u partijiet oħra li jmissu mar-raħal tagħna. F' Ottubru 1948, il-Banda San Pawl għamlet it-tieni programm tagħha, din id-darba fir-raħal ta' Burmarrad. Minn dak iż-żmien il-Banda qatt ma' naqset milli tieħu sehem fil-festa tal- parroċċa u daqqet f'numru ta' festi u okkazzjonijiet ohrajn. Soċjetà Mużikali San Pawl A.D. 1947 47